Убачыўшы на афіцыяльным сайце ліцэя спіскі паступіўшых і сярод іх сваё прозвішча, Кірыл ад радасці аж скакаў, яго абдымалі і цалавалі мама і брат. Развітвацца з роднымі было трохі сумна, але суцяшала тое, што дысцыплінаваных і старанных ліцэістаў кожныя выхадныя адпускаюць дадому. Курсант Рынкевіч не падвёў ні сваю сям’ю, ні РАУС, які даваў яму рэкамендацыі. Хлопчык імкнецца добра вучыцца, актыўна ўдзельнічае ў мастацкай самадзейнасці, сочыць за сваім знешнім выглядам.